Glaciar rocoso de ras Argualas

O glaciar rocoso de ras Argualas ye un glaciar rocoso d'os Pireneus. Administrativament perteixe a o municipio de Sallent de Galligo, en a comarca de l'Alto Galligo y se troba situau en o macizo d'os Picos de l'Infierno.

Se troba situau a una altaria d'entre 2.700 y 2.520 m, rodiau por picos como a punda de ra Liana (3.036 m) y o Garmo Negro de ras Argualas (3.015 m). Tien una amplaria de 400 metros, una largaria d'alto u baixo 750 metros y una superficie de bellas 35 hectarias. D'orientación Nord-ueste, tien una pendient meyana de 25° y una velocidat meyana axial de 22,3 cm/anyals.

O suyo orichen se troba en l'alimentación de clastos y nieu procedents d'a punda de ra Liana, que lo nutre a traviés d'una ampla pedrera y un chelero que i hai a os suyos piez.

De l'antigo glaciar blanco que aquí se trobaba apareixen os ibons de Pondiellos.

 Se veiga también 
 Glaciars d'os Pireneus

Vinclos externos
  Monumentos Naturales de los Glaciares Pirenaicos. Gubierno d'Aragón. PRAMES S.A.
  El glaciar rocoso activo de las Argualas, Pirineo Aragonés. Enrique Serrano. Universidad de Valladolid. Virginia Rubio Fernández. Universidad Autónoma de Madrid. Chinero de 2009.
  Movimiento superficial del glaciar rocoso de las Argualas. Enrique Serrano. Universidad de Valladolid. Pirineos, 145-146: 103 a 110, Chaca, 1995.
  El glaciar rocoso de Argualas. Mis Pirineos.

Argualas
Argualas
Categoría:Picos de l'Infierno
Categoría:Molimento Natural d'os Glaciars Pirenencos